open-index/open-wikipedia-markdown huggingface dataset:
Henry Lee Giclas

**Henry Lee Giclas** (* 9. december 1910, Flagstaff, Arizona – † 2. apríl 2007, tamže) bol americký astronóm. Pracoval v Lowell Observatory a na zisťovanie planétok používal „blink comparator“. Pre prácu v observatóriu najal Roberta Burnhama. Objavil množstvo komét, vrátane periodickej kométy 84P/Giclas.

Medzi jeho objavy možno zarátať aj niekoľko planétok, vrátane 2201 Oljato zo skupiny Apollo a 2061 Anza zo skupiny Amor. Niektorí astronómovia považujú planétku Oljato za rodiča meteorického roja Orionidy. Planétka 1741 Giclas, objavená 26. januára 1960 v rámci Indiana Asteroid Program, nesie jeho meno. 

## Referencie

## Externé odkazy

* Životopis

Kategória:Astronómovia USA
Kategória:Objavitelia planétok
Kategória:Osobnosti z Arizony
Kategória:Úmrtia na cievnu mozgovú príhodu
Gravitačná sila

**Gravitačná sila** (značka: **F<sub>g</sub>**) je sila, ktorá je mierou gravitačnej interakcie. Inak povedané: Gravitačná sila je sila pôsobiaca v dôsledku gravitácie.

## Gravitačný zákon

Gravitačná sila je pojem zavedený I. Newtonom. Jej vzorec sa volá (Newtonov) gravitačný zákon. Slovne možno tento zákon interpretovať tak, že gravitačná sila medzi dvoma hmotnými bodmi je úmerná súčinu ich hmotností a nepriamo úmerná štvorcu ich vzdialenosti.

## Gravitačné pole

Oblasť priestoru okolo hmotného objektu, v ktorej pôsobí gravitačná sila (resp. gravitačné sily) daného hmotného objektu, sa volá gravitačné pole.

## Tiaž

Súčet gravitačnej sily a odstredivej sily (odstredivej v dôsledku rotácie planéty) sa nazýva tiaž.

## Zdroje
*
*gravitácia. In: HAJDUK, Anton, ed. a ŠTOHL, Ján, ed. *[[Encyklopédia astronómie]]*. Bratislava: Obzor, 1987.
*
*

Kategória:Gravitácia
Stuart Allen Roosa

**Stuart Allen „Stu“ Roosa** (* 16. august 1933, Durango, Colorado, USA – † 12. december 1994, Falls Church, Virgínia) bol americký astronaut. Bol pilotom veliteľského modulu kozmickej lode Apollo 14. Misia trvala od 31. januára do 9. februára 1971 a bola treťou, ktorej posádka pristála na Mesiaci. Kým Shepard a Mitchell strávili dva dni na povrchu, Roosa riadil experimenty z obežnej dráhy vo veliteľskom module „Kitty Hawk“.

## Životopis
### Mladosť a výcvik
Po základnej a strednej škole študoval na ohlahomskej univerzite, titul leteckého inžiniera získal až na univerzite v Colorade v roku 1960. To už mal za sebou službu v americkom letectve od roku 1953 a prax testovacieho pilota na leteckej základni v Olmstrade v Pensylvánii. Neskôr slúžil na leteckých základniach Tachikawa a Edwards. Nalietal 4600 letových hodín. V roku 1966 sa dostal do piatej skupiny kozmonautov. Bol členom podporne posádky pre Apollo 9.  Bol ženatý, s manželkou Joan mal štyri deti: Christophera, Jacka, Allen a Rosemary.

### Lety do vesmíru
Štart kozmickej lode sa uskutočnil z mysu Canaveral. Na palube s ním boli Alan Shepard a Edgar Mitchell. Deväťdenná misia bola treťou, ktorej sa podarilo na Mesiaci pristáť. Roosa nebol na mesačnom povrchu, ale riadil experimenty z obežnej dráhy vo veliteľskom module „Kitty Hawk“. Potom sa všetci traja vrátili na Zem a pristáli na hladine Tichého oceánu.

* pilot veliteľského modulu na lodi Apollo 14, 31. január 1971 - 9. február 1971, posádka: Shepard, Roosa, Mitchell

### Po lete
Bol ešte zaradený do záložných posádok Apollo 16 a Apollo 17. V roku 1976 z NASA odišiel a stal sa viceprezidentom medzinárodného oddelenia U.S. Industries Middle East Development Company so sídlom v gréckych Aténach. O rok neskôr sa vrátil do USA, kde sa stal prezidentom Jet Industries v Austine v Texase. V rokoch  1993-1994 bol prezidentom Gulf Coast Coors Inc., Gulfport. Zomrel  po chorobe vo veku 61 rokov.

## Externé odkazy
* Oficiálny životopis na stránkach NASA 

## Zdroj
*
*  Biografia v katalógu Space 40

Kategória:Kozmonauti USA
Kategória:Letci USA
Kategória:Testovací piloti USA
Kategória:Príslušníci United States Air Force
Kategória:Program Apollo
Kategória:Osobnosti z Colorada
Kategória:Osobnosti NASA
Abell 1835 IR1916

[náhľad|[Abell 1835 z HST pri objavení galaxie Abell 1835 IR1916]]
**Abell 1835 IR1916** je galaxia v súhvezdí Panna, je to kandidát na najvzdialenejšiu pozorovanú galaxiu.

## Galéria

Súbor:ISAAC images of Abell 1835.jpg|Obrázky kopy Abell 1835


Kategória:Súhvezdie Panna
Kategória:SDSS objekty
Kategória:2MASX objekty
3350008
Kategória:Astronomické objekty objavené v roku 2004
Oxidácia tukov

**Oxidácia** alebo **žltnutie tukov** je proces oxidácie dvojitých väzieb nenasýtených mastných kyselín vzdušným kyslíkom, obsiahnutým predovšetkým v tukoch a iných lipidoch. Výsledkom tohto procesu sú nežiaduce produkty, hlavne aldehydy a ketóny, ktoré negatívne vplývajú na organizmus a výrazne menia chuťový prejav a vôňu potravín obsahujúcich nenasýtené mastné kyseliny. Následkom je čiastočne alebo úplne znehodnotenie potraviny.

Chemická podstata žltnutia je adícia molekuly O2 vzdušného kyslíka na dvojitú väzbu mastnej kyseliny za vzniku peroxidu, s následkom štiepenia uhlíkového reťazca:

: ... -CH=CH- ... + O2 → ...  ... → ... - CHO + OHC- ...

za vzniku dvoch koncových aldehydových skupín.

Tekuté oleje s vysokým podielom nenasýtených mastných kyselín sú k oxidácii náchylnejšie než tuhé tuky. Oxidáciu podporuje pôsobenie ultrafialového žiarenia a môže byť tiež urýchlená vhodnými enzýmami.

Oxidáciu tukov potlačujú antioxidanty. Dá sa spomaliť (nie úplne zastaviť) aj uložením potravín v chlade, na suchých miestach alebo mimo slnečných priestorov.

## Pozri aj

*Antioxidant

Kategória:Potravinárstvo
Kategória:Lipidy
Kategória:Tuky
AM 0644-741

**AM 0644-741** je šošovková galaxia bez priečky a prstencová galaxia, čo znamená, že ju obklopuje prstenec tvorený hmlovinou. Jej prstenec sa vytvoril kolíziou s inou galaxiou.

## Externé odkazy
* NASA/IPAC extragalaktická databáza 
* Novinky NASA 

## Zdroj

Kategória:Súhvezdie Lietajúca ryba
Kategória:Šošovkové galaxie
Kategória:Prstencové galaxie
0019481
Kategória:AM objekty
Kategória:ESO objekty
785
Kategória:IRAS objekty
Kategória:SGC objekty
NGC 7742

**NGC 7742** je Seyfertova galaxia a špirálová galaxia v súhvezdí Pegas vzdialená asi 22 Mpc.

Kategória:Seyfertove galaxie
Kategória:Špirálové galaxie
Kategória:Súhvezdie Pegas
Kategória:NGC objekty
Addisonova choroba

**Addisonova choroba** (iné názvy: **Addisonov syndróm**, **primárna nedostatočnosť nadobličiek**, **chronická nedostatočnosť nadobličiek**, **hypokorticizmus**) je vzácne endokrinné ochorenie, ktoré bolo prvýkrát popísané britským lekárom Thomasom Addisonom. Odhaduje sa, že postihuje zhruba 4 ľudí zo 100&nbsp;000. Choroba prepukne, ak nadobličky nedokážu produkovať dostatočné množstvo hormónu kortizolu a aldosterónu.

Addisonovou chorobou označujeme primárnu adrenálnu insuficienciu (nedostatočnosť nadobličiek), pri ktorej zlyháva samotná nadoblička. Sekundárna adrenálna insuficiencia vzniká, ak hypofýza neprodukuje dostatočné množstvo adrenokortikotropného hormónu (ACTH), ktorý stimuluje kôru nadobličiek.

## Klasifikácia
* E27: Iné choroby nadobličiek
** E27.1: Primárna adrenokortikálna nedostatočnosť
** E27.2: Addisonovská kríza

## Príznaky
* slabosť, únava, zlá tolerancia stresu
* zvýšená pigmentácia, najmä v ústnej dutine (tzv. *grafitové škvrny*), na tvári, kožných ryhách (predovšetkým dlane) a okolí prsných bradaviek
* nechutenstvo, nevoľnosť, zvracanie, bolesti brucha, hnačky 
* psychické poruchy ako depresia, poruchy pamäti, nepokoj, nespavosť 
* chýbanie menštruácie 
* znížený krvný tlak
* dehydratácia, chudnutie a kolapsové stavy (pri nedostatku aldosterónu)

## Príčiny
Najčastejšou príčinou je deštrukcia tkaniva nadobličiek spôsobená autoimunitným procesom (až 80% prípadov) a zápalom (najmä TBC, 20%); vzácne metastázami, AIDS a krvácaním do nadobličiek. Genetická predispozícia HLA DR3.

## Laboratórne nálezy
Pri vyšetrení krvi sa zistí zvýšená hladina ACTH (adrenokortikotropný hormón), ktorého produkciu stimuluje znížená hladina kortizolu, aldosterónu aj katecholamínov. Ďalej je znížená hladina glukózy a sodíka a zvýšená hladina draslíka.

## Liečba
Náhrada hormónov nadobličky - podáva sa hydrokortizón, prípadne aj mineralokortikoidy. Niekedy treba liečbu doplniť zvýšeným prívodom NaCl a tekutín.

## Referencie

## Pozri aj
* Addisonovská kríza

Kategória:Choroby žliaz s vnútornou sekréciou
Kategória:Choroby nadobličiek

Kategória:A18 Tuberkulóza iných orgánov
Kategória:E27 Iné choroby nadobličiek
Kategória:Eponymické termíny v medicíne
Cirkumpolárna hviezda

thumb|Cirkumpolárne hviezdy, ktoré zanechali stopy na snímke s dlhou dobou expozície

**Cirkumpolárna hviezda** je hviezda, ktorá sa nachádza v blízkosti nebeského pólu na nebeskej sfére a nikdy nezapadá za obzor, čiže je pozorovateľná v každom ročnom období a v každej nočnej hodine. Ak sú cirkumpolárne všetky hviezdy na ploche nejakého súhvezdia, resp. sú cirkumpolárne všetky hviezdy jeho základného obrazca, hovoríme, že celé súhvezdie je cirkumpolárne. V Európe sú cirkumpolárne súhvezdia napríklad Veľká medvedica, Malá medvedica alebo Kasiopeja.

Deklinácia cirkumpolárnych hviezd je väčšia ako výška svetového rovníka nad horizontom. V našich zemepisných šírkach sú cirkumpolárne hviezdy s deklináciou vyššou ako približne 40° (na severe Slovenska) až 42° (na juhu Slovenska). Príklady jasných cirkumpolárnych hviezd na našom území sú Polárka, Mizar, Capella či Deneb.

Pre pozorovateľa na severnom póle je cirkumpolárna celá severná obloha. Pre pozorovateľa na južnom póle je cirkumpolárna celá južná obloha. Na rovníku nie je cirkumpolárna žiadna hviezda.

Ak sa cirkumpolárnym na určitom mieste Zeme stane hviezda Slnko, hovoríme o polárnom dni.

## Pozri aj
* Cirkumpolárne súhvezdie

## Iné projekty

Kategória:Sférická astronómia
Seyfertova galaxia

[right|thumb|[Galaxia Kružidlo, ktorá je klasifikovaná ako Seyfertova galaxia typu 2]]

**Seyfertova galaxia** je súhrnné označenie špirálovej alebo nepravidelnej galaxie obsahujúcej extrémne jasné jadro, pravdepodobne kvôli prítomnosti supermasívnej čiernej diery. Svetlo z centrálnej oblasti sa mení v intervaloch kratších ako rok, čo znamená, že oblasť emisie musí byť v priemere menšia ako jeden svetelný rok. Sú pomenované po astronómovi menom Carl Seyfert, ktorý ich intenzívne študoval v 40-tych rokoch 20. storočia. Sú podtriedou aktívnych galaxií.

Seyfertove galaxie majú všetky veľmi jasné jadro žiariace prevažne v infračervenom spektre a nie príliš výrazné ramená. Dnes ich poznáme asi 200 a prvú z nich (NGC 1068) objavil ešte v roku 1908 E. Fatt, dôkladne sa však nimi začal zaoberať až Carl Seyfert. Seyfertove galaxie tvoria asi 1 až 2 % zo špirálových galaxií rovnakej svietivosti. Zdrojom ich energie je gravitačná sila obrej čiernej diery v ich jadrách. Predpokladá sa, že veľké špirálové galaxie (vrátane Galaxie) strávia približne desatinu svojho života v aktívnom, „seyfertovskom“ období. Sayfertove galaxie sa delia na dve skupiny: Seyfertove galaxie 1 a 2.

## Zdroj
* 

## Iné projekty
QM

**QM** môže byť:

* meter štvorcový m^2, qm (anglická skratka)
* quality management – riadenie kvality
Voľby do Európskeho parlamentu na Slovensku v roku 2004

**Voľby do [[Európsky parlament|Európskeho parlamentu]] v roku 2004** sa na Slovensku uskutočnili 13. júna 2004. Boli to historicky prvé voľby po vstupe Slovenska do Európskej únie. Občania Slovenska si volili 14 svojich zástupcov.

## Výsledky
Volieb sa zúčastnilo 17 politických strán, alebo volebných koalícií. Účasť voličov dosiahla 16,96%, čo bola najnižšia účasť v Európskej únii. Úplné výsledky sú v nasledovnej tabuľke:

## Poslanecké mandáty

Za poslancov Európskeho parlamentu boli zvolení: 
* Slovenská demokratická a kresťanská únia: 
# Milan Gaľa
# Zita Pleštinská
# Peter Šťastný
* Ľudová strana – Hnutie za demokratické Slovensko: 
# Peter Baco
# Irena Belohorská
# Sergej Kozlík
* SMER (tretia cesta): 
# Monika Flašíková-Beňová
# Miloš Koterec
# Vladimír Maňka
* Kresťanskodemokratické hnutie: 
# Ján Hudacký
# Miroslav Mikolášik
# Anna Záborská
* Strana maďarskej koalície – Magyar Koalíció Pártja: 
# Edit Bauer
# Árpád Duka-Zólyomi

## Referencie


## Externé odkazy
* oficiálne výsledky volieb na stránke Štatistického úradu SR 


2004
Kategória:2004 na Slovensku
Kategória:Voľby 2004
René Roubíček

**René Roubíček** (* 23. január 1922 - † 29. apríl 2018, Praha) bol český sklársky výtvarník a dizajnér. V roku 1982 sa zúčastnil XV. Bienále v Benátkach.

Na výstave Expo 1958 získal za svoju abstraktnú priestorovú kompozíciu cenu Grand prix.

## Referencie

## Externé odkazy
* 
* 
* 
* 

Kategória:Českí výtvarníci
Kategória:Českí dizajnéri
Kategória:Českí umeleckí sklári
Kategória:Osobnosti z Prahy
Wolfgang Brezinka

**Wolfgang Brezinka** (* 9. jún 1928, Berlín, Nemecko - † 3. január 2020, Telfes im Stubai, Rakúsko) bol nemecký pedagóg, predstaviteľ smeru analytickej vedy o výchove v nemeckej pedagogike.

Implementoval do nemeckej pedagogiky teóriu vedy vypracovanú kritickým racionalizmom.

## Dielo
* *Erziehung als Lebenshilfe*, 1957
* *Der Erzieher und seine Aufgaben*, 1966
* *Von der Pädagogik zur Erziehungswissenschaft*, 1971
* *Grundbegriffe der Erzziehungswissenschaft*, 1974
* *Erziehung und Kulturrevolution. Die Pädagogik der Neuen Linken*, 1974
* *Erziehungsziele, Erziheungsmittel, Erziehungserfolg*, 1976
* *Metatheorie der Erziehung*, 1978
* *Erziehungsziele der Gegenwart*, 1984
* *Neuorientierung der Erziehung*, 1985
* *Erziehung in einer wertunsicheren Gesellschaft*, 1986
* *Tüchtigkeit - Analyse und Bewertung eines Erziehunsziel*, 1987

## Referencie


## Iné projekty

## Externé odkazy
* FILIT Zdroj, z ktorého (pôvodne) čerpal tento článok

Kategória:Nemeckí pedagógovia
Kategória:Osobnosti z Berlína
Herbert Edward Read

thumb|upright|Herbert Read v roku 1966
Sir **Herbert Edward Read** (* 4.&nbsp;decembra 1893 – † 12. júna 1968) bol anglický historik a teoretik výtvarného umenia.

## Externé odkazy

* FILIT Zdroj, z ktorého (pôvodne) čerpal tento článok.

Kategória:Narodenia v 1893
Kategória:Úmrtia v 1968
Kategória:Anglickí historici
Kategória:Anglickí básnici
Kategória:Výtvarní kritici
Umelecká výchova

**Umelecká výchova** je estetická výchova ako rozvíjanie umeleckého pohľadu na svet a rozvíjanie umeleckej tvorivosti výrazovými činnosťami. 

Pojem môže byť aj alternatívnym označením pre výtvarnú výchovu.
## Externé odkazy
FILIT Zdroj, z ktorého (pôvodne) čerpal tento článok

Kategória:Výchova
Výchovná skutočnosť

**Výchovná skutočnosť** alebo **výchovná realita** je prirodzený svet s výchovou ako centrom záujmu pedagogickej reflexie. Súčasť celku predkriticky daného pedagogickej reflexie.

## Externé odkazy
* FILIT Zdroj, z ktorého (pôvodne) čerpal tento článok

Kategória:Výchova
Pedagogická reflexia

**Pedagogická reflexia** je uvažovanie o výchovnej skutočnosti s pedagogickým cieľom.

## Externé odkazy
* FILIT Zdroj, z ktorého (pôvodne) čerpal tento článok

Kategória:Výchova
Atlas (pohorie)

**Atlas** (po arabsky *Al-Atlas*) je pohorie v severozápadnej Afrike v Maroku, Alžírsku a Tunisku. Najvyšší vrch je Džabal Tubkal (známy aj ako Toubkal) s výškou .

Ide o vrásovú vysočinu patriacu k európskej alpínskej štruktúre, dlhú vyše 2400 km. Pozostáva z kryštalického základu obaleného horninami z prvohôr a druhohôr a s treťohornými flyšovými vrstvami.

## Členenie
*vonkajšie vrásové pásmo:
**Ríl
**Malý Atlas (Pobrežný Atlas)
*vnútorné vrásové pásmo:
**Vysoký Atlas
**Antiatlas
**Veľký Atlas
*vrása Stredný Atlas

Pôvodní obyvatelia boli Berberi, ale vládli im Arabi. Rastlinstvo je stredomorské. Na severe pohoria rastú vždyzelené kroviny, korkové duby, zmiešané a ihličnaté lesy, vnútorné hrebene a plošiny sú polopúšťami.

## Referencie

## Iné projekty
Celok predkriticky daného

**Celok predkriticky daného** je súbor daností, ako ich človek nachádza, keď začína kriticky pristupovať k svetu. 

Celok predkriticky daného je realita, v ktorej sa človek ocitá, keď začína reflektovať, vrátane všetkého, čo si o nej už myslí, čo k nej cíti, čo od nej požaduje.

Celok predkriticky daného je prvopočiatočná manifestácia sveta, človeka a miesta, ktoré človek vo svete zaujíma, vo vedomí človeka, ktorý pristupuje k reflexii.
## Externé odkazy
FILIT Zdroj, z ktorého (pôvodne) čerpal tento článok

Kategória:Epistemológia
Citová výchova

**Citová výchová** je pôsobenie na diferenciáciu, prehlbovanie a obohacovanie citového života, na kontrolu a adaptovanosť jeho vonkajších prejavov. Realizuje sa prostredníctvom vzťahu s ľuďmi, vzťahom k sebe samému i k okolitej realite. Vzorce emočných reakcií, ktoré sa človek v priebehu života naučí, závisia od jeho kultúrneho prostredia, sociálnej príslušnosti a osobnej skúsenosti.

## Externé odkazy
FILIT Zdroj, z ktorého (pôvodne) čerpal tento článok

Kategória:Výchova
Estetická výchova

**Estetická výchova** je umelecká výchova a pestovanie citovych vzťahov k prírode, ľuďom a veciam, k prežívaniu krásy; chápanie a prežívanie umeleckého stvárnenia skutočnosti a vlastná umelecká tvorba žiakov; jeden z vyučovacích predmetov.

Estetická výchova ako školský vyučovací predmet zahŕňa výchovu dramatickú, hudobnú, literárnu, pohybovú/tanečnú a výtvarnú.

## Úlohy a ciele estetickej výchovy
Medzi hlavné úlohy estetickej výchovy patrí rozvíjať, prehlbovať a kultivovať schopnosť estetického zážitku. To zahŕňa:
*rozvoj povedomia o kráse a umení,
*vzdelanie v kontextoch, témach a vývoji umenia,
*získanie znalostí o vnútorných zákonitostiach umenia,
*vlastnú tvorbu.

## Prístupy k otázkam estetickej výchovy
Existuje šesť prístupov k otázkam estetickej výchovy:
#*prístup historicko-psychologický* – štúdie filozofických škôl, diela estetikov, teórie umenia
#*prístup zameraný na rozvoj estetickej gramotnosti* – vedomosti o umeleckých objektoch
#*prístup teoretického štúdia* – definície umenia
#*prístup podporujúci sociálnu súdržnosť* – hodnotové systémy v definíciách umenia
#*multikultúrny prístup* – rozličné formy umenia
#*prístup zážitku a vnímania* – štúdium citlivosti vnímania.

## Expresia
Pojem expresia navrhol na prelome 19. a 20. storočia taliansky estetik a teoretik umenia Benedetto Croce ako súhrnné pomenovanie tvorivých činností estetického typu. Je to jeden zo spôsobov obsahovej reprezentácie založenej na referencii, t. j. na prisudzovaní významu určitému výrazu.
### Kategórie príznačné pre oblasť expresivity
#*intencionálny postoj*: expresia sprostredkuje obsah a má teda intenciu (je o niečom)
#*symbolickosť*: expresia je druhom symbolizácie, pretože expresívny výraz je potenciálny reprezentant významu – znak
#*fikčnosť*: expresia zakladá metaforickú modalitu „ako“ a jej prostredníctvom generuje fikčné entity a fikčné svety
#*estetická kvalita zážitku*: expresívna syntéza zmyslovej a zážitkovej skúsenosti s denotatívnymi významami generuje špecifický typ zážitku – estetický zážitok

## Referencie

## Súvisiace články
*Estetika

## Externé odkazy
* FILIT Zdroj, z ktorého (pôvodne) čerpal tento článok

Kategória:Výchova
Rozumová výchova

**Rozumová výchova** je vzdelávanie, základná zložka všestrannej a harmonickej výchovy človeka; výchovná činnosť zameraná na rozvíjanie intelektu, poznávacích procesov (hlavne  myslenia), reči a schopnosti racionálne a produktívne sa učiť, na osvojovanie základov vied a spoločenských skúseností v sústave vedomostí, zručností a návykov.
## Externé odkazy
http://dent.ii.fmph.uniba.sk/~filit/FILIT Zdroj, z ktorého (pôvodne) čerpal tento článok

Kategória:Výchova
Telesná výchova

**Telesná výchova** je zložka telesnej kultúry, ktorej úlohou je všestranne rozvíjať a upevňovať  zdravie, naučiť a zdokonaľovať pohybové schopnosti a zvyšovať telesnú zdatnosť.

## Externé odkazy

P. Rázusová
Občianska výchova

**Občianska výchova** (aj  **Výchova k [[Občianstvo|občianstvu]]**) je výchova, ktorej cieľom je utvárať hodnoty a postoje, ktoré zaujíma demokratická spoločnosť, rozvíjať schopnosť žiť v spoločnosti a plniť roly občana a vybaviť ho príslušnými znalosťami. Občianska výchova sa môže uskutočňovať v rôznych prostrediach. Napríklad aj televízie vysvetľovali, čo znamená politická a občianska výchova. RTVS pripravila seriál *Fetiše republiky* a TV Markíza reportáž k 30. narodeninám 142 detí, ktoré sa narodili 1. januára 1993, ktoré sa stali „deťmi republiky“ a zároveň „krstňatami“ vtedajšieho premiéra Vladimíra Mečiara. Výchove k (aktívnemu) občianstvu sa venujú aj rôzne organizácie napr. *Inštitút pre aktívne občianstvo, o.z.*

Občianska náuka je učebný predmet (v škole), zameraný na občiansku výchovu žiakov a mladých ľudí, ktorý však začína už v materských školách úlohou detí nadobudnúť základy občianskych kompetencií. 

## Referencie


## Pozri aj
*ASUON
*Občianska náuka

## Externé odkazy
*
Antipedagogika

**Antipedagogika** je označenie pre výchovné smery a hnutia od 70. rokov  20. stor., ktoré odmietajú pedagogický totalitarizmus a radikálne kritizujú necitlivé zásahy do vývoja dieťaťa, drezúrovanie, nútenie, preťažovanie dieťaťa, ohrozovanie rozvoja jeho prirodzených potencií, vyvolávanie úzkosti, traumatizovanie nadmernou starostlivosťou alebo nezáujmom a pod.

Pojem antipedagogiky zaviedol v polovici 70. rokov 20. stor. Ekkehard von Braunmühl ako alternatívu k tradičnej pedagogike a ako výzvu prestať s vychovávaním.

Základ pedagogického konania vidí antipedagogika v nenávisti k detstvu.

Dieťa sa podľa antipedagogiky nemá vychovávať ale podporovať, rozvíjať. Výchovu - ak už sa vôbec pužije tento termín - chápe antipedagogika ako slobodný styk medzi subjektami (freiheitlicher Umgang zwischen Subjekten); treba opustiť manipuláciu a začať reflektovať vlastné a nové možnosti dieťaťa. Antipedagogika obhajuje možnosti spontánneho sebaurčovania bez predbežného cudzieho zásahu: organizované sebaurčovanie je iba subtílna forma cudzieho určovania. Ja (das Selbst) chápe antipedagogika ako počiatočnú danosť, ktorá sa sma od seba oslobodzuje od zásahov pedagogických expertov. Nátlak a ľahostajnosť voči deťom treba prekonať podľa antipedagogiky priatelstvom s nimi a vytváranim spoločnosti priatelskej voči deťom.
## Externé odkazy

Kategória:Pedagogika
Vychovávanie

**Vychovávanie** je jedna z dvoch hlavných stránok pedagogického procesu; je to vytváranie hodnotovej orientácie, rozvíjanie pozitívneho vzťahu človeka k prírode a spoločnosti.

## Iné projekty

## Externé odkazy
* http://dent.ii.fmph.uniba.sk/~filit/FILIT Zdroj, z ktorého (pôvodne) čerpal tento článok

Kategória:Pedagogika
Náboženská výchova

**Náboženská výchova** je výchova smerujúca k získaniu znalostí v oblasti náboženstva. Je to tiež školský predmet vyučovaný predovšetkým na základných školách. 

## Náboženská výchova na školách
V modernej dobe, od dôb osvietenstva, prebehla v niektorých štátoch, spravidla vo vyvinutejších demokratických, odluka cirkvi od štátu – dôsledné oddelenie politiky a viery, podobne ako i iných oblastí verejného života. Jej dôsledkom je okrem iného aj to, že náboženská výchova na školách nie je povinná.

V 18. storočí vznikli vo Veľkej Británii nedeľné školy, v ktorých sa vykonávalo náboženské vyučovanie rôznymi kresťanskými cirkvami. Vyučovanie sa konalo v nedeľu. Jedným z hlavných dôvodov vzniku nedeľných škôl bolo zamedzenie kriminality detí z chudobných štvrtí. Nedeľné školy získali vo Veľkej Británii vysokú popularitu predovšetkým v prvej polovici 19. storočia. 

## Náboženská výchova na Slovensku
Náboženská výchova bola na Slovensku zavedená ako povinne voliteľný predmet v alternatíve s etickou výchovou od 1. septembra 2004 začínajúc 1. ročníkom základnej školy. Stalo sa tak na základe pokynu Ministerstva školstva Slovenskej republiky č. 2004-8005/15678-E z 20. mája 2004. 

Toto rozhodnutie sa čiastočne stretlo s odporom, pretože jediné subjekty, ktoré by mali mať právo rozhodnúť, či by sa dieťa malo vzdelávať v smere náboženstvo by mali byť rodičia a nie štát. Konferencia biskupov Slovenska tento zákon ohodnotila kladne.

## Pozri aj
* náboženstvo

## Externé odkazy
* povinné náboženstvo porušuje ľudské práva 
* učiteľský blog
* Konferencia biskupov Slovenska o náboženskej výchove na školách  
* náboženská výchova na FILIT

Kategória:Výchova
Kategória:Náboženstvo
Vychovávateľ

**Vychovávateľ** môže byť:
* všeobecne: osoba, ktorá vychováva (napr. rodič)
* v minulosti: ten, kto vychováva deti (preceptor) v zámožnejších rodinách
* v pedagogike: pedagogický pracovník v oblasti výchovy mimo vyučovania, pozri vychovávateľ (pedagogika)

## Iné projekty

## Externé odkazy
* FILIT Zdroj, z ktorého (pôvodne) čerpal tento článok
SDA

**SDA** môže byť:
*Baghdad International Airport, kód letiska od IATA
*San Diego and Arizona Railway, železnica
*Screen Design Aid, program používaný niektorými počítačovými systémami IBM (ako sú napr. System/34, System/36, System/38 and AS/400 (iSeries))
*SDA Bocconi, SDA School of Management na univerzite Bocconi University
*Self-Decrypting Archive, zašifrovaný súbor, ktorý možno odšifrovať bez iného softvéru.
*"Seventh-day Adventist Church" – Adventistická cirkev siedneho dňa, protestantská cirkev
*Shop, Distributive and Allied Employees Association, najväčie odbory v Austrálii
*Schweizerische Depeschenagentur, švajč. spravodajská agentúra
*Singapore Democratic Alliance, aliancia singapurských politických strán
*Slovenská debatná asociácia
*Sociálnodemokratická alternatíva
*Southern Domestic Airspace, región kanadského vzdušného priestoru
*Speed Demos Archive, webstránka s demonahrávkami pre rôzne počítačové hry
*Stranka Demokratske Akcije, najväčšia strana Bosniakov v Bosne a Hercegovine
*Strand Displacement Amplification
*Students for Democratic Action (= Laredo SDA), organizácia extrémnej ľavice v Texase v USA.
*T-Mobile SDA, smartphone od firmy T-Mobile
Ľubomír Ftáčnik

**Ľubomír Ftáčnik** (* 30. október 1957, Bratislava) je slovenský šachový veľmajster. Najvyššie ELO dosiahol v roku 2001, bolo to 2618. V súčasnosti (júl 2022) má ELO 2483.

Ftáčnik sa naučil hrať šach, keď mal 13 rokov. Napriek tomu mal už ako junior úspechy: v roku 1977 vyhral juniorské majstrovstvá Európy v Groningene. V tom istom roku bol druhý na juniorských majstrovstvách sveta a dostal titul medzinárodného majstra, v roku 1980 sa stal veľmajstrom, druhým slovenským - po Plachetkovi.  Trénoval ho majster Ján Šefc. V osemdesiatych rokoch vyhral rad turnajov: Cienfuegos 1980, Dortmund 1981, Esbjerg 1982, Trnava 1983,  Altensteig 1987 a open v Baden-Badene v roku 1987. Potom vyhral turnaje v Sydney 1991, Neuchâtel 1996, Išia 1996, Hamburg 1998, Los Angeles 1999 , Gold Coast 2000,  Deizisau 2001. Štyrikrát bol majstrom Česko-Slovenska (1981, 1982, 1983 a 1985). Ftáčnik hral za ČSSR sedemkrát na šachovej olympiáde a rovnako zodpovedne a úspešne pristupuje aj k reprezentácii SR. V roku 2002 bol majstrom Slovenska. Do r. 2003 sa pravidelne nachádzal vo svetovej stovke. Už dlhé roky pracuje pre firmu ChessBase. Jeho starším bratom bol politik Milan Ftáčnik, dvojčaťom je fyzik Ján.

## Referencie

* Nevrlý, Čomaj: Šachová Bratislava - Od Kempelena po Ftáčnika, Bratislava - Pressburg, Albert Marenčin Vydavateľstvo PT 2005

## Publikácie
* Ľ. Ftáčnik, J. Kozma, J. Plachetka: *Šachové Olympiády*, Šport, Bratislava 1984
* D. Kopec a Ľ. Ftáčnik:  *Winning the Won Game*, Batsford/Chrysalis Publishers 2004
* Ľ. Ftáčnik, D. Kopec, W. Browne:  *Chess Champions of the New Millennium*, Quality Chess 2009
* Ľ. Ftáčnik: *Grandmaster Repertoire 6: The Sicilian Defence*, Quality Chess 2010
* Ľ. Ftáčnik: *Sicilská s Ľubomírem Ftáčnikem*, ŠACHinfo 2011

## Iné projekty

## Externé odkazy
* partie Ftáčnika na chessgames.com
* Vývoj ratingu Ľ. Ftáčnika 
* olympiády Ftáčnika na olimpbase.org

Kategória:Česko-slovenskí šachisti
Kategória:Slovenskí šachisti
Kategória:Medzinárodní veľmajstri
Kategória:Šachoví veľmajstri
Kategória:Osobnosti z Bratislavy
Kategória:Dvojčatá
Anthony de Mello

**Anthony de Mello** (* 4. september 1931, Goa, India – † 2. jún 1987, New York, New York, USA) bol indický kňaz, jezuita, psychoterapeut a spisovateľ. Bol známy tým, že písal knihy formou krátkych príbehov. Mnohé z nich boli humorne ladené, mali meditačný charakter, ktorý smeroval stále k zmyslu ľudského života. Za kňaza bol vysvätený 24. marca 1961.

Veľa cestoval, navštívil Španielsko, USA, kde študoval a neskôr aj učil. Vo svojich knihách veľmi obratne spájal myšlienky kresťanstva s východnou spiritualitou a s poznatkami z psychológie. Zomrel náhle na infarkt.

V roku 1998 boli niektoré jeho názory odsúdené Kongregáciou pre náuku viery. Kardinál Joseph Ratzinger, ktorý sa neskôr stal pápežom Benediktom XVI.,v stanovisku z 24. júna 1998 napísal: 
:*„Už v niektorých pasážach jeho raných diel a ešte výraznejšie v jeho neskorších publikáciách možno pozorovať postupné vzďaľovanie sa od esenciálnych obsahov kresťanskej viery. Zjavenie, ktoré prichádza v osobe Ježiša Krista, nahrádza intuíciou Boha bez tvaru a obrazu, a to tej miery, že hovorí o Bohu ako o čistej prázdnote… Tento radikálny [[negatívna teológia|apofatizmus]] vedie dokonca k odmietnutiu skutočnosti, že Biblia obsahuje pravdivé tvrdenia o Bohu… Náboženstvá, vrátane kresťanstva, sú [podľa autora] jednou z najväčších prekážok na ceste k pravde. Túto pravdu však autor nikdy presnejšie nedefinuje… Už uvedené stanoviská sú nezlučiteľné s katolíckou vierou a môžu spôsobiť ťažkú ujmu."*

## Najznámejšie knihy
* *Bdelosť*
* *Modlitba žaby* – krátke príbehy
* *Minútové nezmysly* – myšlienky
* *Sadhana: Cesta k Bohu* –  meditácie
* *Spev vtáka* – krátke príbehy
* *Cesta k láske*
* *Pri prameňoch* – krátke zamyslenia

## Referencie

## Iné projekty

## Externé odkazy
* stručný prehľad
* Jezuita, který našel štěstí u Buddhy?

Kategória:Indickí jezuiti
Kategória:Indickí rímskokatolícki kňazi
Stav

**Stav** môže byť:
* všeobecne: charakteristické vlastnosti, situácia, rozpoloženie, status a podobne v istom časovom okamihu, napr.:
** duševný stav
** zdravotný stav
** stav telesa
** stav systému
** výnimočný stav
** vojnový stav
** finančný stav
* konkrétny počet alebo akosť, napr.:
** vodný stav
** stav zamestnancov
** stav dobytka
* súhrn osôb s rovnakým zamestnaním, povolanie
* historicky: spoločenská vrstva, pozri stav (spoločenská vrstva)
* nespisovne alebo historicky: tkáčsky stav, pozri krosná
* v informatike: súhrn všetkých informácií, ktoré charakterizujú systém, pozri stav (informatika)
* v matematike: možné hodnoty náhodných premenných, pozri stav (matematika)
Jozef Kundlák

**Jozef Kundlák** (* 12. október 1956, Bratislava) je slovenský operný spevák.

Vyrastal v Bratislave a jej okolí. Študoval na Konzervatóriu v Bratislave u profesorky Idy Černeckej. Po skončení štúdií sa v roku 1984 zúčastnil na Letnom opernom kurze Európskeho operného centra v Belgicku.

Od roku 1983 bol Jozef Kundlák sólistom opery Slovenského národného divadla v Bratislave. S touto divadelnou scénou hosťoval na mnohých miestach sveta, medzi iným v Anglicku, Španielsku, Holandsku, Švajčiarsku, Rakúsku, NSR, Estónsku, v Boľšom Teatri v Moskve a v Japonsku. Pravidelne hosťuje v Česku.

Počas svojej speváckej kariéry sa zúčastnil viacerých speváckych súťaží, ako napríklad súťaže Antonína Dvořáka (v roku 1978) a súťaže Mikuláša Schneidera Trnavského (v roku 1981). Z týchto súťaží si odniesol i ocenenia. V roku 1985 bol účastníkom speváckej súťaže Luciana Pavarottiho vo Philadelphii a stal sa jej víťazom.

Doteraz spieval na pódiách väčšiny významných európskych a svetových operných scén, napríklad v Milánskej La Scale, Teatro San Carlo v Neapoli, Teatro Communale v Bologni, v Ríme, Florencii, v Mníchove, v Opere vo Frankfurte, v Deutsche oper v Berlíne, v Opere vo Philadelphii, v Číne, v Japonsku (2005) a iných. Taktiež spolupracoval s mnohými svetoznámymi dirigentami, ako napríklad Brunom Bartolettim, F. Luisim, Riccardom Mutim, V. Neumannom, Wolfgangom Sawallischom, Petrom Schreierom, Ch. Thielemannom a inými.

Účinkuje v mnohých populárnych operných a koncertných dielach od svetoznámych autorov minulosti i súčasnosti.

## Externé odkazy
* Webstránka Jozefa Kundláka

Kategória:Narodenia v 1956
Kategória:Slovenskí operní speváci
Kategória:Tenoristi
Kategória:Členovia Opery Slovenského národného divadla
Kategória:Osobnosti z Bratislavy
Hantec

**Hantec** je hantírka používaná v Brne.

## Externé odkazy
* Brněnské hantec

Kategória:Nárečia češtiny
Kategória:Brno
Sabelianizmus

**Sabelianizmus** predstavuje jednu z podôb modalizmu, teologický názor, ktorý na začiatku 3. storočia šíril najmä Sabellius v Ríme.

## Predmet sabelianizmu
Sabellius učil, že existujú božské monády, ktoré sa zjavujú ako Otec, Syn a Duch Svätý. Boh sa ako Otec zjavuje, keď je stvoriteľ a zákonodárca, ako Syn, keď je vykupiteľ a ako Duch, keď daruje milosť. To sú tri *modi*, ktoré zjavujú jednu a tú istú božskú osobu. Logos predstavoval pre Sabellia a pre Pavla zo Samostaty manifestáciu Božieho rozumu. Trojica sa teda v Bohu týka iba vzťahov v sebe jediného Boha voči sebe a voči svetu. Vtelením Boh prestáva byť Otcom, nanebovstúpením prestáva byť Synom. Sabelianizmus odsúdila synoda v Ríme roku 262. Modalistickú a sabeliánsku náuku vyznávajú dnes niektoré skupiny svätodušného hnutia. 

## Pozri aj
*Modalizmus
*Monarchianizmus

Kategória:Herézy
Zoznam ekumenických patriarchov Konštantínopolu

[náhľad|Znak konštantinopolského patriarchu [Bartolomej I.|Bartolomeja I]]

**Zoznam konštatinopolských patriarchov** (alebo **carihradských patriarchov**) obsahuje zoznam ranokresťanských biskupov na biskupskom stolci v starovekom gréckom meste Byzantion a zoznam biskupov, arcibiskupov a patriarchov na biskupskom/patriarchálnom stolci v hlavnom meste Byzantskej (a neskôr Osmanskej) ríše, Konštantínopole (dnešný Istanbul).

Titul ekumenický patriarcha použil oficiálne prvýkrát Ján IV. Neustét. Minimálne od roku 1054 (Veľká východná schizma) má zmysel o týchto osobách hovoriť aj ako o pravoslávnych (ortodoxných) ekumenických patriarchoch. Údaje a existencia najstarších predstaviteľov tohoto zoznamu býva spochybňovaná.

## Obdobie biskupstva a arcibiskupstva (do roku [[451]])
Biskupstvo v Byzantione vzniklo najneskôr v 2. storočí. Hierarchicky spadalo pod metropolu v tráckej Heraklii. Po vzniku Konštantínopola sa biskupstvo vďaka rastúcemu vplyvu mesta osamostatnilo a stalo metropolitným biskupstvom (arcibiskupstvom). Už na prvom konštatinopolskom koncile sa zvýraznilo výnimočné postavenie konštatinopolského stolca, a od 4. ekumenického koncilu v Chalcedóne definitívne konštatinopolskému arcibiskupstvu náležal titul patriarchát a druhé miesto v čestnej cirkevnej hierarchii za rímskym biskupstvom.

## Konštatinopolskí patriarchovia v období Byzantskej ríše ([[451]][[1453]])
Do zániku Byzantskej ríše v roku 1453 (dobytie Konštantínopola Turkami) boli konštantínopolskí patriarchovia v mocenskej sfére byzantských (východorímskych) panovníkov. V priebehu rokov 1204 – 1261 sídlili ortodoxní ekumenickí patriarchovia v Nicejskom exile, pretože hlavné mesto Konštantínopol a európske územia Byzantskej ríše boli po 4. križiackej výprave okupované katolíckymi dobyvateľmi. V Konštantínopole bolo ustanovené Latinské cisárstvo a vytvorený latinský (katolícky) konštatinopolský patriarchát. V roku 1261 dobyli získali Gréci (tzv. Nicejské cisárstvo) späť Konštantínopol a bolo obnovené Byzantské cisárstvo. Do mesta sa vrátili aj konštatinopolskí patriarchovia.

## Patriarchovia v područí Osmanskej ríše (14531922)
Po dobytí Konštantínopola a zániku Byzantskej ríše (1453) sa ortodoxní konštatinopolskí patriarchovia stali subjektom Osmanskej ríše až do jej zániku v roku 1922. 

*Od roku 1453 je prepis do slovenčiny robený podľa novogréčtiny*

## Patriarchovia po zániku Osmanskej ríše (1922súčasnosť)
Po zániku Osmanskej ríše sa Turecko stalo sekulárnym štátom a upustilo od svojich náboženských a imperialistických dobyvateľských cieľov. Konštatinopolský ekumenický patriarchát dodnes sídli v tureckom meste Istanbul (kedysi Konštantínopol) a je od štátu samostatnou právnickou osobou.

## Referencie


## Pozri aj
* patriarcha
* Konštantínopol
* Zoznam alexandrijských patriarchov
* Zoznam antiochijských patriarchov
* Zoznam jeruzalemských patriarchov
* Zoznam rímskych pápežov

## Externé odkazy
* Καταλογος πατριαρχων

Kategória:Pravoslávne cirkvi
Konštantínopolskí
Pavol zo Samosaty

**Pavol zo Samosaty** bol v rokoch 260 až 268 biskupom v Antiochii, teológom, ktorého učenie bolo cirkvou odsúdené. 

Pavol zastával dynamický monarchianizmus, ktorý popiera, že v Bohu existujú tri osoby. Učil, že Ježiš Kristus bol prijatý (adoptovaný) za Božieho syna pri svojom krste v Jordáne, ale že inak zostal obyčajným človekom. 

Pavlovo učenie bolo sústavne napádané a on sám bol nakoniec v roku 268 odsúdený. No i tak zostal vzdorobiskupom v Antiochii až do roku 272, lebo bol chránený svojim priateľom Zenóbiom z Palmyry. Medzi Pavlových žiakov mohol patriť aj Areios (Arius) a je často zmieňovaný jeho vplyv na Nestoria.

## Pozri aj
*Dynamický monarchianizmus (Adopcionizmus)

Kategória:Teológovia
Kategória:Heretici
Ekvinokcium

**Ekvinokcium** môže byť:
*dátum, na ktorý sa vzťahuje súradnicová sústava (rovníková, ekliptikálna), viazaná na meniacu sa polohu jarného bodu na oblohe (v dôsledku precesie a nutácie zemskej osi), pozri ekvinokcium (súradnice)
*rovnodennosť
Juliánsky dátum

**Juliánsky dátum** vyjadruje počet dní, ktoré uplynuli od začiatku juliánskej periódy, t. j. poludnie Greenwichského času v pondelok, 1. januára 4713 pred Kr.

Juliánsky dátum má význam v astronómii, pretože je založený iba na nepretržitom počítaní dní a dátum sa mení na poludnie, nie o polnoci, teda v noci pozorovania nedochádza k zmene dátumu.

Nemal by sa zamieňať s Juliánskym kalendárom.

Kategória:Kalendáre
Kategória:Nebeská mechanika
Stanné právo

[thumb|Vyhlásenie stanného práva v [Brno|Brne v roku 1920]]
**Stanné právo** (kalk z ) alebo **štatárium** (z  < *iudicium*súd, rozsudok, súdne vyšetrovanie + *stare*stáť) (zastarano: *náhle právo*) je mimoriadny právny režim v celom štáte alebo v jeho časti počas výnimočného stavu, s cieľom potlačenia trestnej činnosti, keď sa fungovanie civilnej moci považuje za nedostatočné. Charakterizuje sa prísnejšími trestmi za trestné činy (spravidla trestmi smrti), zrýchleným trestným konaním a pozastavením niektorých občianskych práv a slobôd.

Vyhlasuje sa v prípade bezprostredného ohrozenia štátu alebo bezpečnosti občanov, čiže pri občianskej vojne (prípadne veľkých občianskych nepokojoch) alebo pri napadnutí štátu. 

Súdy zriaďované v prípade vyhlásenia stanného práva sa označujú ako stanné súdy. Na území Slovenska mali charakter takýchto súdov mimoriadne ľudové súdy, zriadené podľa nariadenia Slovenskej národnej rady č. 33/1945 Zb. n. SNR z 15. mája 1945 o potrestaní fašistických zločincov, okupantov, zradcov a kolaborantov a o zriadení ľudového súdnictva, v ktorých po maximálne trojdňovom súdnom konaní vynášali rozsudky senáty, ktoré sa skladali z neprávnikov.

V Česko-Slovensku sa inštitút stanného práva definitívne zrušil zákonom č. 178/1990 Zb., ktorým sa vypustila patričná časť Trestného poriadku (§ 307314 zákona č. 141/1961 Zb).
## Referencie

## Iné projekty

Kategória:Politológia
Kategória:Právo
Výnimočný stav

**Výnimočný stav** je stav ohrozenia štátu vyhlásený štátnymi orgánmi pre celý štát alebo jeho časť vzhľadom na výnimočné udalosti, ktoré tam nastali. Často sa pri ňom vyhlasuje stanné právo.

Podľa slovenského práva môže byť výnimočný stav vyhlásený „len za podmienky, že došlo alebo bezprostredne hrozí, že dôjde k teroristickému útoku, k rozsiahlym pouličným nepokojom spojeným s útokmi na orgány verejnej moci, drancovaním obchodov a skladov alebo s inými hromadnými útokmi na majetok alebo dôjde k inému hromadnému násilnému protiprávnemu konaniu, ktoré svojím rozsahom alebo následkami podstatne ohrozuje alebo narušuje verejný poriadok a bezpečnosť štátu, ak ho nemožno odvrátiť činnosťou orgánov verejnej moci a ak je znemožnené účinné použitie zákonných prostriedkov.“

## Referencie


Kategória:Politológia
Kométa Hale-Bopp

[thumb|right|Kométa Hale-Bopp v roku [1997]]

**Kométa Hale-Bopp** alebo **Halova-Boppova kométa**, nesúca označenie **C/1995 O1**, bola pravdepodobne najpozorovanejšia kométa 20. storočia a jedna z najjasnejších komét za posledné desaťročia. Bola viditeľná voľným okom rekordných 19 mesiacov, dvakrát dlhšie ako predchádzajúci držiteľ rekordu, Veľká kométa roku 1811.
Kométa Hale-Bopp patrí medzi dlhoperiodické kométy.

Bola objavená 23. júla 1995 vo veľmi veľkej vzdialenosti od Slnka, pričom sa očakávalo, že keď sa dostane do blízkosti Slnka, bude veľmi jasná. Objavili ju nezávisle od seba Alan Hale (Nové Mexico) a Thomas Bopp (Arizona). Hoci je veľmi ťažké odhadnúť jasnosť kométy, kométa Hale-Bopp prekonala všetky očakávania, keď sa dostala do perihélia 1. apríla 1997. Získala prívlastok *Veľká kométa roku 1997*.

Prechod kométy Hale-Bopp inicioval aj zvýšený stupeň paniky, za posledné desaťročia nevídaný. Chýry, že spolu s kométou prilieta mimozemská kozmická loď sa veľmi rozšírili a vyvolali masovú samovraždu nasledovníkov kultu Heaven's Gate.

## Referencie

## Iné projekty

Kategória:Neperiodické kométy
Kategória:Astronomické objekty objavené v roku 1995
Menštruačná vložka

**Menštruačná vložka** je absorbujúci materiál nosený ženou počas menštruácie, na zachytenie výtoku krvi z vagíny. Nosia sa externe, nalepené v nohavičkách pod vchodom do vagíny. Jedna vložka vydrží žene priemerne 6 hodín (3 až 8 hodín). Záleží od absorpčných schopností vložky (dokáže absorbovať približne 5 až 8 ml) a množstva výtoku ženy. Jedna z alternatív je menštruačný tampón, ktorý sa zavádza dovnútra vagíny. Najnovší trend je používanie menštruačného pohárika a absorpčných menštruačných nohavičiek. Posledné dve alternatívy sú veľmi priaznivé z ekologického hľadiska a nachádzajú si čoraz väčšiu obľubu.

Menštruačné vložky sa líšia od vložiek pre močovú inkontinenciu, ktoré nosia ľudia majúci problémy so zadržiavaním moču.

## Ekologické aspekty
Počas 40 rokov menštruácie jedna žena spotrebuje približne 5 až 15 tisíc jednorazových hygienických pomôcok. V roku 2018 sa len v USA predalo 5,8 miliárd tampónov a vložiek. Bežné vložky sa môžu na skládke odpadu rozkladať až 100 rokov. Ich zloženie a technologická úprava sú často sprevádzané chemickým bielením, pridávaním biocídov, parfumovaním či plnením absorpčným gélom, čo zaťažuje životné prostredie. Odhaduje sa, že slovenské ženy vyprodukujú ročne jeden milión kilogramov odpadu z tohto problémového materiálu.

## Referencie

## Iné projekty

Kategória:Menštruácia
Milan Marčok

prof. RNDr. **Milan Marčok**, DrSc. (* 5. marec 1939, Zámostie – † 9. apríl 2025) bol slovenský vysokoškolský pedagóg a regionálny politik.

## Profesionálna kariéra
V roku 1960 absolvoval Fakultu prírodných vied Vysokej školy pedagogickej v Bratislave a začal pracovať na stredná všeobecnovzdelávacej škole vo Zvolene ako stredoškolský profesor. V roku 1967 sa stal odborným asistentom na Katedre matematiky a fyziky Drevárskej fakulty VŠLD vo Zvolene. V roku 1978 ukončil vedeckú ašpirantúru na Fyzikálnom ústave SAV Bratislava a získal vedeckú hodnosť kandidáta vied na Prírodovedeckej fakulte UK v Bratislave. V roku 1980 pôsobil ako docent na Katedre matematiky a fyziky Drevárskej fakulty VŠLD vo Zvolene, v roku1989 obhájil doktorskú dizertačnú prácu a získal vedeckú hodnosť doktora vied na Elektrotechnickej fakulte SVŠT v Bratislave. V tom istom roku bol menovaný profesorom aplikovanej fyziky, vykonával funkcie vedúceho katedry, prodekana fakulty a prorektora univerzity. V období 19952001 pôsobil ako rektor Technickej univerzity vo Zvolene.

Bol ženatý a mal dve deti.

## Regionálna politika
V rokoch 20012005 bol predsedom Banskobystrického samosprávneho kraja zvolený za koalíciu HZDS, SMER. V nasledujúcich voľbách nekandidoval.

## Referencie

Kategória:Narodenia v 1939
Kategória:Predsedovia Banskobystrického samosprávneho kraja
Kategória:Slovenskí univerzitní profesori
Kategória:Rektori Technickej univerzity vo Zvolene
Kométa Hyakutake

right|thumb|Kométa Hyakutake

**Kométa Hyakutake**, formálne označená ako **C/1996 B2**, bola neperiodická kométa objavená v januári 1996, ktorá preletela veľmi blízko Zeme v marci toho roku a bola označená ako *Veľká kométa roku 1996*. Bol to jeden z najbližších preletov kométy okolo Zeme za posledných 200 rokov, čo malo za následok, že bola veľmi jasná a bola viditeľná veľkým počtom ľudí na Zemi. Pomenovaná bola podľa svojho objaviteľa, japonského amatérskeho astronóma Yujiho Hyakutakeho.
Jej obeh trvá 30 000 rokov.

Kategória:Neperiodické kométy
Kategória:Astronomické objekty objavené v roku 1996
Modulácia (elektronika)

**Modulácia** je proces ovplyvňovania nosného signálu, typicky sínusového, s cieľom prenesenia informácie. Nosný signál je ovplyvňovaný modulačným signálom. Modulačný signál je signál v základnom pásme, napr. analógový signál z mikrofónu, televíznej kamery, alebo číslicový (digitálny) signál. Opačný proces sa nazýva demodulácia.

Obyčajne modulujeme jeden z trojice charakteristických parametrov elektrického signálu: fázy, frekvencie alebo amplitúdy. Zariadeniu, ktoré vykonáva moduláciu hovoríme modulátor, zariadenie, ktoré vykonáva demoduláciu je demodulátor. Zariadenie vykonávajúce obe operácie je modem (spojenie oboch pojmov – modulácia, demodulácia).

U číslicovej modulácie sú zmeny signálu volené z pevného zoznamu (**modulačná abeceda**) každého vstupu z ktorého je privádzaná rôzna časť informácie (symbol). Abeceda je obyčajne reprezentovaná **konštelačným diagramom**.

U analógovej modulácie sú zmeny aplikované spojito v odozve na modulačný (dátový) signál. Modulácia môže byť aplikovaná na rôzne aspekty signálu ako je uvedené nižšie v zozname.

Modulácia sa obyčajne robí preto, aby sme vyriešili otázky súvisiace s prenosom signálu:
* Jednoduché (nízky útlm, nízky rozptyl) šírenie elektromagnetických (EM) vĺn
* Multiplexovanie – prenos viacerých signálov v jednom frekvenčnom pásme, na rôznych nosných frekvenciách
* Menšie, viacsmerové antény

Nosným signálom sú obyčajne vysokofrekvenčné elektromagnetické vlny.

## Typy analógovej modulácie
thumb|right|Nízkofrekvenčný modulačný signál (hore), nesený amplitúdovo (AM) a fekvenčne (FM) modulovanou nosnou vlnou

* Amplitúdová modulácia (AM, amplitude modulation).
* S jedným postranným pásmom (SSB, single sideband)
* Fázová modulácia (PM, phase modulation).
* Frekvenčná modulácia (FM, frequency modulation).
* Impulzová šírková modulácia (PWM, pulse-width modulation).
* Sigma-delta modulácia.

## Typy číslicovej modulácie
* Amplitúdové kľúčovanie (ASK, amplitude-shift keying).
* Frekvenčné kľúčovanie (FSK, frequency-shift keying).
* Fázové kľúčovanie (PSK, phase-shift keying).
* Kvadratúrna amplitúdová modulácia (QAM), kombinácia ASK a PSK.
* Rastrovo kódovaná modulácia (TCM, trellis coded modulation).

Každá forma číslicovej modulácie nevyhnutne používa konečný počet rôznych signálov na reprezentáciu číslicových údajov. V prípade:
* PSK – konečný počet fáz.
* FSK – konečný počet frekvencií.
* ASK – konečný počet amplitúd, veľmi podobné pulzne kódovej modulácii (PCM).

Každej z týchto fáz, amplitúd alebo frekvencií sú priradené unikátne vzorky binárnych bitov. Obyčajne každá fáza, amplitúda alebo frekvencia kóduje rovnaký počet bitov. Počet bitov obsahuje symbol, ktorý je reprezentovaný jednotlivou fázou.

## Literatúra
* 

## Pozri aj
* Modem

## Iné projekty


Kategória:Rádiotechnika
Kategória:Telekomunikácie
Kategória:Prenos dát
GIOVE

**GIOVE** je spoločný názov štyroch umelých družíc Zeme pre Galileo positioning system. Je to skratka pre **''G**alileo **I**n-**O**rbit **V**alidation **E**lement* a takisto talianske slovo pre „Jupiter“. Názov bol vybratý aj ako pocta [[Galileo Galilei|Galileimu]], ktorý objavil prvé štyri [[prirodzený satelit|prirodzené satelity]] [[Jupiter (planéta)|Jupitera]] a neskôr ich použil ako univerzálne hodiny pre určenie [[zemepisná dĺžka|zemepisnej dĺžky]] na zemskom povrchu. 

== Satelity ==
* [[Giove-A]] (*GSTB-V2/A*) - tento satelit bol vynesený na geostacionárnu obežnú dráhu [[28. december|28. decembra]] [[2005]]. Bol vyvinutý spoločnosťou [[Surrey Satellite Technology Ltd]] (SSTL). Jeho hlavnou úlohou je zabezpečiť frekvenciu pridelenú projektu Galileo od [[Medzinárodná telekomunikačná únia|ITU]]. Ďalšou úlohou je otestovať [[rubídium|rubídiové]] hodiny na palube a obehové charakteristiky pre budúce satelity.

* [[Giove-B]] (*GSTB-V2/B'') - tento satelit bude mať podobnú úlohu, ale na jeho palube budú aj vodíkové kvantové hodiny a vylepšené vysielače.

Kategória:Galileo
Kategória:Satelitné navigačné systémy
Kategória:Družice ESA